**ΤΡΟΠΟΠΟΙΗΣΕΙΣ ΣΤΗΝ ΕΤΑΙΡΙΚΗ ΝΟΜΟΘΕΣΙΑ ΤΗΣ ΣΑΟΥΔΙΚΗΣ ΑΡΑΒΙΑΣ**

Η Επιτροπή Κεφαλαιαγοράς της Σαουδικής Αραβίας (CMA), σε συνεργασία με το Υπουργείο Εμπορίου και Επενδύσεων της Σαουδικής Αραβίας (MOCI), ολόκλήρωσε τη σχετική νομοπαρασκευατική εργασία και δημοσίευσε σχέδιο νέου Νόμου περί Εταιρειών, ο οποίος εισάγει σημαντικές αλλαγές, αντικαθιστώντας το υφιστάμενο ρυθμιστικό πλαίσιο, το οποίο τέθηκε σε ισχύ τον Μάρτιο του 2020. Ως εκ τούτου, εκτεταμένες αλλαγές στο εταιρικό αναμένεται να πραγματοποιηθούν σε πολύ σύντομο χρονικό διάστημα. Στην παρούσα φάση, δεν έχει προσδιορισθεί επακριβώς ημερομηνίας έγκρισης του προσχεδίου από το Υπουργικό Συμβούλιο, χωρίς να αποκλείεται περαιτέρω τροποποίηση μετά την έγκρισή του. Από την ημέρα θέσης σε ισχύ των εγκριθέντων τροποποιήσεων, οι επηρεαζόμενες εταιρείες θα έχουν περίοδο προσαρμογής ενός έτους για να εφαρμόσουν το νέο νόμο. Επιπροσθέτως, το Υπουργείο Εμπορίου και Επενδύσεων (MOCI) ανακοίνωσε επίσης νέο νομοσχέδιο, ως προς το καθεστώς το οποίο θα διέπει τις αντιπροσωπείες διανομής και πρακτορείας, το οποίο προορίζεται να αντικαταστήσει το ισχύον Βασιλικό Διάταγμα, εκσυγχρονίζοντας το υφιστάμενο κανονιστικό πλαίσιο, με στόχο την βελτίωση του επιχειρηματικού κλίματος και την περαιτέρω προσέλκυση ξένων επενδυτών.

Ως προς τα ανωτέρω, οι σημαντότερες τροποποιήσεις αφορούν τα εξής :

**-Αλλαγές στις εταιρικές μορφές**

Το προσχέδιο του εταιρικού νόμου επιφέρει σημαντική αναδιάρθρωση ως προς τη σύσταση και τις νομικές μορφές των εταιρειών. Ενώ οι εταιρείες περιορισμένης ευθύνης (LLCs) και οι μετοχικές εταιρείες (JSCs) παραμένουν ως έχουν υπό τις τρέχουσες μορφές τους, δημιουργείται μια νέα μορφή απλής μετοχικής εταιρείας, η οποία θα υπόκειται σε περισσότερο ευέλικτες κανονιστικές διαδικασίες σε σύγκριση προς την συμβατική JSC, δεδομένου ότι για την ίδρυσή της  θα προβλέπεται η ύπαρξη ενός μόνο μετόχου, χωρίς να απαιτείται καταβολή ελαχίστου κεφαλαίου. Επιπλέον, δεν υπάρχει απαίτηση καθορισμένου χρόνο διάρκειας της εταιρικής μορφής, έτσι ώστε να μπορεί να καθοριστεί για αόριστο χρονικό διάστημα.

**-Προϋποθέσεις διάλυσης της εταιρείας**

Σύμφωνα με τις τροποποιήσεις, οποιοδήποτε μέρος θα έχει τη δυνατότητα να υποβάλει αίτηση διάλυσης στο αρμόδιο δικαστήριο, εάν αποδειχθεί ότι οι υποχρεώσεις της εταιρείας υπερβαίνουν το όριο του 50% των ιδίων κεφαλαίων.

**-Διανομή εταιρικών μερισμάτων**

Ως προς τα διανομή των εταιρικών μερισμάτων, σύμφωνα με το σχέδιο του νέου νόμου, οι εταιρείες περιορισμένης ευθύνης (LLC) και οι μετοχικές εταιρείες (JSC) θα έχουν τη δυνατότητα να διανέμουν προσωρινά μερίσματα, υπό ορισμένες προϋποθέσεις. Αυτές οι προϋποθέσεις, με κυρίόυερη την ικανότητα της εταιρείας να εκπληρώσει τις οικονομικές της υποχρεώσεις τους επόμενους δώδεκα μήνες, αποσκοπούν στη διασφάλιση της ρευστότητας της εταιρείας, παρά τη διανομή μερισμάτων.

**-Σημαντικές αλλαγές στους τομείς διανομής και πρακτορείων αντιπροσώπευσης για αλλοδαπούς**

Για πρώτη φορά, το νέο νομοσχέδιο του Υπουργείου Εμπορίου και Επενδύσεων (MOCI), σχετικά με τις διατάξεις διανομής και δραστηριοτήτων πρακτορείου, επιτρέπει την άσκηση αυτής της δραστηριότητας και σε μη Σαουδάραβες υπηκόους.

Παρά το γεγονός ότι οι δραστηριότητες πωλήσεων για τους μή Σαουδάραβες υπόκεινται σε ορισμένες προϋποθέσεις, οι σχετικές διατάξεις του νέου ρυθμιστικού πλαισίου επιφέρουν θεμελιώδη αλλαγή, καθώς και σημαντικό εκσυγχρονισμό της υφιστάμενης εμπορικής νομοθεσίας, η οποία αναμένεται να διευρύνει περαιτέρω το ενδιαφέρον των ξένων επενδυτών στον χώρο της διανομής και των πρακτορείων αντιπροσώπευσης.

Το σχέδιο νόμου απαιτεί από τον Σαουδάρβα διανομέα να είναι εγγεγραμμένος στο εμπορικό μητρώο και να είναι κάτοχος εγχώριας άδειας και, στην περίπτωση αλλοδαπών διανομέων, να είναι κάτοχος και μιας ξένης άδειας επιπλέον. Επιπροσθέτως, απαιτείται αντίγραφο των συμφωνιών μεταξύ των δύο μερών στα αραβικά ή επικυρωμένη μετάφραση του συμβατικού κειμένου. Εκτός από τις υποχρεώσεις του διανομέα, διευκρινίζονται, επίσης, οι περιπτώσεις και ο χρόνος λήξης της δραστηριότητας του διανομέα υπέρ του εντολέα του. Αυτές περιλαμβάνουν, εκτός από το θάνατο του αντιπροσώπου ή του διανομέα, την έναρξη νομικών διαδικασιών εκκαθάρισης και την αποδεδειγμένη αντικειμενική αδυναμία του διανομέα να ενεργήσει, λόγω ασθένειας, η οποία θα είχε ως αποτέλεσμα τη μη εκπλήρωση των αντίστοιχων υποχρεώσεων.

Σύμφωνα με το σχέδιο νόμου, τα συμβαλλόμενα μέρη έχουν τη δυνατότητα να καθορίσουν τη διαδικασία επίλυσης διαφορών, στο πλαίσιο των συμφωνιών τους. Σε περίπτωση διαφωνιών μεταξύ του διανομέα και του εντολέα, το σχέδιο νόμου προβλέπει όριο τριών ετών για την διεκδίκηση αξιώσεων.   Εάν ο πελάτης δεν εκπληρώσει την υποχρέωση πληρωμής του στον διανομέα, ο διανομέας δικαιούται να διατηρήσει στην κατοχή του τα αγαθά του πελάτη έως ότου εκπληρωθεί η υποχρέωσή του.

Μετά τη θέση σε ισχύ του νομοσχεδίου, αναμένεται η έκδοση των εκτελεστικών κανονισμών εφαρμογής, οι οποίοι θα εξειδικεύσουν περαιτέρω τις τεχνικές λεπτομέρειες.